La Llar d’Infants la Ribeta estrena nou edifici, una de les obres més esperades i emblemàtiques – alforja.cat\nLa Llar d’Infants la Ribeta…\nAmb l’obertura de portes avui, 10 de gener, a les 8 del matí, de les instal·lacions de la nova Llar d’Infants Municipal La Ribeta, ubicada a l’avinguda Catalunya, es posarà punt final a 22 anys d’història de la llar d’infants en el seu antic emplaçament i començarà a Alforja una nova etapa en l’àmbit de l’ensenyament públic.\nLa posta en marxa d’aquest nou equipament escolar culmina un dels projectes més emblemàtics, simbòlics i esperats de l’actual mandat municipal i desenvolupa una de les obres amb un caràcter social i familiar més important de les que s’han dut a terme en els últims anys a Alforja. La inversió en aquest nou equipament supera els 300.000 euros.\nTant la regidora d’Ensenyament, Francina Aroca, com l’alcalde, Juanjo Garcia, així com la resta d’integrants de l’equip de Govern i de l’Ajuntament d’Alforja han expressat la seva satisfacció per la posta en marxa del nou equipament que, a partir d’avui, i de forma definitiva acollirà els nens, les nenes i l’equip docent que fins ara eren ubicats a les dependències del Camí de Sant Antoni.\nPer la seva part, el regidor Magí Ferré i la Brigada Municipal han dut a terme durant la setmana passada el trasllat del mobiliari, de la documentació i de tots els estris que hi havia a les antigues instal·lacions, mentre que l’equip docent s’ha ocupat de preparar el nou equipament amb l’objectiu que avui, 10 de gener, tot estigui a punt per acollir l’alumnat de la llar d’infants i les seves famílies.\nL’equip docent de la Llar d’Infants Municipal La Ribeta està format per dues educadores infantils (Laura i Alexandra) dirigides per la directora del centre i mestra d’Educació Infantil Júlia Balcells.\n1992 – 2022. 30 anys d’història de la llar d’infants d’Alforja\n– Any 1992\n– Es crea la L’Associació de Pares (AMPA) de la Llar d’Infants La Ribeta d’Alforja, embrió de la futura llar d’infants municipal. L’any 1992, l’horari de la Llar era de 9 a 13h i de 15 a 17h. La llar era ubicada a la plaça del Mercadal.\n– Any 2000\n– La llar d’infants canvia d’emplaçament. De la Plaça del Mercadal, on va estar situada els primers anys, al Camí de Sant Antoni. S’hi va començar a oferir servei de menjador gràcies a un acord amb el servei de cuina que ofereix el Casal dels Avis d’Alforja. També es va ampliar l’horari de 9 a 17h i, posteriorment, de 8 a 18h. Actualment l’horari és de 8 a 17:00h.\n– Curs 2007/2008\n– Durant el curs 2007/2008 es municipalitza el servei. El projecte, per tant, deixa de ser una iniciativa de l’AMPA i passa a ser de l’Ajuntament d’Alforja. La llar d’infants passa a anomentar-se Llar d’Infants Municipal “La Ribeta”i ofereix una línia educativa de tot el primer cicle d’educació infantil. Les instal·lacions continuen sent al Camí de Sant Antoni.\n– Mandat municipal 2015-2019\n– Durant el mandat municipal 2015-2019 l’equip de Govern, que presideix com alcalde Juanjo Garcia, posa en marxa tots els tràmits polítics i administratius per construir la nova llar d’infants municipal en uns terrenys ubicats davant mateix de l’escola Josep Fusté.\nEl projecte, amb un pressupost que supera els 300.000 euros, preveu un equipament amb capacitat per acollir fins a 40 nens i nenes. Les instal·lacions del Camí de Sant Antoni tenen capacitat per a 29 alumnes. Per a la nova llar d’infants, l’Ajuntament comptarà amb el suport econòmic de la Diputació de Tarragona, de la Generalitat de Catalunya i amb recursos propis.\nDes del punt de vista arquitectònic el projecte és molt innovador ja que, aprofitant un desnivell entre dos carrers, el nou equipament estarà semisoterrat, però tindrà llum natural i al sostre hi haurà una plaça pública. L’accés principal amb cotxe a la nova llar no és per l’avinguda Catalunya, sinó pel carrer que desde l’avinguda tomba a l’esquerra i on, l’entrada i la sortida de vehicles.\nA més, l’escola Josep Fusté i la nova llar d’infants són una davant l’altra, facilitant completament la mobilitat de les famílies amb alumnes als dos centres.\n– Trasllat de les palmeres\n– L’Ajuntament organitza el trasllat de les dues grans palmeres que hi havia als terrenys que haurà d’ocupar la nova llar d’infants. Personal especialitzat du a terme l’operació de trasllat dels dos exemplars al Parc Amics d’Alforja. Les dues palmeres superen satisfactòriament el trasllat i actualment són vives i en plenes condicions a la nova ubicació.\n– 11 de febrer de 2021\n– Visita d’obres de l’alcalde, Juanjo Garcia, la regidora d’Ensenyament, Francina Aroca, i dels portaveus municipals Sergi Abril i Diana Salvadó, acompanyats d’altres regidors i regidores, al nou equipament.\nLes obres estan pràcticament enllestides i la directora de la Llar d’Infants Municipal, Júlia Balcells, dóna compte del projecte als regidors i regidores. Des del punt de vista administratiu falta, però, el vist-i-plau definitiu d’Ensenyament de la Generalitat.\n– 10 de maig de 2021\n– Comença el període de preinscripció a la nova Llar d’Infants Municipal La Ribeta després de dues jornades de portes obertes (27 i 30 d’abril). Durant el nou curs escolar (2021-22) l’Ajuntament mantindrà els mateixos preus que durant el curs 2020-21 amb una tarifa bàsica – promig de 140 euros mensuals.\n– 1 de setembre de 2021\n– Comença el nou curs 2021-22 a les instal·lacions del Camí de Sant Antoni amb un alt nivell d’ocupació. El Departament d’Ensenyament de la Generalitat encara no ha donat el vist-i-plau definitiu al nou centre i, per tant, el trasllat haurà d’esperar.\n– 4 de setembre de 2021\n– Inauguració oficial de la nova Llar d’Infants Municipal La Ribeta. La presidenta de la Diputació, Noemí LLauradó, el vicepresident d’aquest organisme, Quim Nin i l’alcalde d’Alforja, Juanjo Garcia, presideixen l’acte oficial d’inauguració de la nova llar d’infants. Els Gegants i Grallers d’Alforja, regidors, regidores, comunitat educativa, representants d’entitats, alumnes de la llar i familiars i una àmplia representació alforgenca donen la benvinguda al nou centre.\n– 30 de desembre de 2021\n– Ja és oficial. La Generalitat ha donat llum verda definitiva al projecte i la nova llar d’infants podrà obrir un cop finalitzin les vacances de Nadal. Durant la setmana posterior, del 3 al 7 de gener, primera setmana del nou any 2022, la Brigada Municipal du a terme el trasllat.\n– 10 de gener de 2022\n– El nou curs escolar es reprèn a les noves instal·lacions de l’avinguda Catalunya. La nova Llar d’Infants Municipal La Ribeta ja és una realitat i Alforja ha guanyat un equipament de primer nivell per als nens i nenes que són el futur del municipi.\nCategory: notícies 11 de gener de 2022\nPreviousPrevious post:Cavalcada dels Reis Mags pels carrers d’Alforja.NextNext post:El Departament de Cultura de la Generalitat de Catalunya atorga ajudes per la Biblioteca Mestre Josep Taverna d’Alforja.


Cartografia i muntanya | Muntanya.net\n← Revistes de muntanya i IV\nTelecadira al Montmalús →\nCartografia i muntanya\nPublicat el 30 Abril 2005 per muntanya\nAvui s’ha celebrat a la seu del Institut Cartogràfic de Catalunya, amb la col.laboració de l’editorial Alpina, les II Jornades de Cartografia i Muntanya, centrades enguany en la seguretat. S’hi han dit moltes coses. La tecnologia ha arribat de ple al món de la cartografia. Ara el GPS sembla omnipresent i alguns potser es pregunten com podien viure abans sense aquest estri. M’en vaig amb dues reflexions.\nHem avançat molt, moltíssim, en pocs anys. Només vint anys enrera això era un un altre món en qüestions de cartografia. Encara ens queda un llarg camí per endavant, però ara estem en una altra dimensió. Tenim molts i bons mapes, tenim eines, tenim institucions i empreses que hi treballen. Pels excursionistes és un privilegi poder disposar dels bons mapes actuals.\nTanmateix em penso que estem perdent l’instint de l’orientació, el saber triar el camí a seguir. Que l’escriure no ens faci perdre el llegir. Està molt bé els gps, els tracks, la cartografia digital, però per sobre de tot el més important és l’excursionista davant un camí, i el seu instint per anar per una banda o una altra. I si de tant en tant es perd, haurà recuperat un vell privilegi: no saber on està, el que aviat serà impossible en aquest món ultratecnificat que adorem.[@more@]


Política de privacitat – Club Sinia\nCLUB SÍNIA protegeix les dades personals segons l’establert en la LOPD I en el Reglament que la desenvolupa.\nCLUB SÍNIA garanteix la confidencialitat de les dades de caràcter personal facilitats pels usuaris i el seu tractament automatitzat d’acord a la legislació vigent sobre protecció de dades de caràcter personal, així com tota la normativa aplicable a aquesta matèria.\nLes dades personals recollides seran objecte de tractament automatitzat i incorporats als corresponents fitxers automatitzats per CLUB SÍNIA amb la finalitat, del manteniment de la relació establerta entre les parts, així com, la gestió, administració, prestació dels serveis de CLUB SÍNIA. Les respostes a les preguntes sobre dades personals que apareixen assenyalades en el Formulari de contacte són de caràcter obligatori.\nEn cap cas CLUB SÍNIA utilitzarà les dades personals dels usuaris per a finalitats diferents dels anteriorment esmentats, excepte previ advertiment recollit en el WEBSITE, atorgant un termini raonable per a l’oposició de l’usuari a això.\nEls usuaris podran exercitar els drets d’accés, cancel·lació, rectificació i oposició al tractament, ús i cessió de les seves dades mitjançant comunicació dirigida a CLUB SÍNIA a l’adreça de correu electrònic sinia.juntsfemfamilia@gmail.com, o bé per correu postal dirigit a:\nCLUB SÍNIA no cedirà les dades personals dels usuaris que es recullen a través del WEBSITE a tercers sense el consentiment exprés de l’usuari.\nCLUB SÍNIA no assumeix cap responsabilitat sobre el contingut, informació o serveis que puguin oferir els enllaços que es presenten a la nostra Web, i que tenen caràcter merament informatiu.\nCondicions generals d’ús del la web www.clubsinia.org\nLa utilització del lloc web www.clubsinia.org suposa l’acceptació plena per l’usuari de totes les condicions generals d’ús vigents en cada moment en què l’usuari accedeixi al mateix, per tant si no està d’acord amb el contingut del mateix haurà d’abstenir-se de fer ús del lloc web. L’usuari es compromet a no utilitzar el lloc web o els seus serveis i continguts de forma contrària al que està disposat per la legislació vigent que sigui d’aplicació. www.clubsinia.org es reserva el dret a retirar l’accés al lloc web, sense necessitat de previ avís, a qualsevol usuari que contravingui el que està disposat en aquest avís legal. www.clubsinia.org es reserva el dret de modificar en qualsevol moment les actuals condicions generals d’ús així com qualssevol altra condició general o particular, reglament d’ús o avisos que siguin d’aplicació. Tanmateix es reserva el dret a modificar en qualsevol moment la presentació, configuració i localització del lloc web, així com els continguts i les condicions requerides per utilitzar els mateixos.\nL’usuari reconeix i accepta que tots els drets de propietat industrial i intel·lectual sobre els continguts I qualssevol altre element del lloc web pertanyen a www.clubsinia.org www.clubsinia.org és titular dels elements que integren el disseny gràfic de la seva pàgina web, els menús, botons de navegació, el codi HTML, els textos, les imatges, textures, gràfics I qualsevol altre contingut de la pàgina web o, en qualsevol cas disposa de la corresponent autorització per a la utilització d’aquests elements.\nEl contingut de www.clubsinia.org no podrà ser reproduït ni en la totalitat ni parcialment, ni transmès, ni registrat per cap sistema de recuperació d’informació, en cap forma ni en cap mitjà, a menys que es compti amb l’autorització prèvia, per escrit, de l’esmentada entitat.\nTanmateix queda prohibit suprimir, evadeixen manipular “els drets d’autor” i altres dades que identifiquen els drets de www.clubsinia.org, així com els dispositius tècnics de protecció, o qualsevol mecanisme d’informació que poguessin contenir els continguts.\nwww.clubsinia.org no garanteix la disponibilitat i continuïtat del lloc web ni es fa responsable de qualsevol danys i perjudicis produïts o que puguin produir-se en el futur, ni dels defectes tècnics, de qualsevol tipus, que es derivin de l’ús de la informació i del material contingut en el lloc web www.clubsinia.org


Associació Comarcal d’Empresaris del Berguedà - L'ACEB participa a la taula d'impuls del Corredor Mediterrani\nL'ACEB participa a la taula d'impuls del Corredor Mediterrani\nAquesta setmana ha tingut lloc a València la Cimera per reclamar aquesta infraestructura\nAquesta setmana ha tingut lloc a València la Cimera pel Corredor Mediterrani, que ha comptat amb el compromís dels agents econòmics i socials.\nMoltes de les inversions del Corredor Mediterrani (CMED) necessàries per millorar la mobilitat de persones i mercaderies no s'estan duent a terme en els terminis compromesos. El CMED no és només ferroviari, és un sistema de mobilitat internacional per a mercaderies i persones. Aquests endarreriments i la manca de concreció sobre les inversions generen ineficiència en els esforços de Catalunya i de la Unió Europea per constituir un espai econòmic competitiu al sud d'Europa\nLa manca d'una agenda concreta d'accions i inversions suscita preocupació i incertesa en empreses i sectors econòmics que creuen i veuen en Catalunya un bon lloc per produir o dotar de valor afegit la seva producció de béns o serveis.\nÉs així com la Generalitat de Catalunya va convocar fa uns mesos als agents econòmics i socials a participar a la Taula Estratègica del CMED, que ha de ser un impuls, un instrument de participació per una infraestrucura clau en l'impuls econòmic del país. La Taula estratègica es va constituir el passat 25 de maig al Palau de Pedralbes i va ser presidida pel president de la Generalitat de Catalunya. L'ACEB participarà en aquesta taula i anirà informant sobre la seva evolució.\nConsulteu aquí el document:\nTaula estratègica del corredor mediterrani; impulsar un corredor eficient i sostenible\nDarrera modificació el Dimarts, 20 Setembre 2016 12:46\n« Com etiquetem els aliments que produim?\tInici obres canalització al Polígon de la Valldan »


Salut comença a vacunar amb Janssen els treballadors agrícoles del Baix Segre - Teleponent\nInici Coronavirus Salut comença a vacunar amb Janssen els treballadors agrícoles del Baix Segre\nSalut comença a vacunar amb Janssen els treballadors agrícoles del Baix Segre\nL'administració del vaccí s'inicia a Soses amb 300 persones i en els pròxims dies està previst posar-ne 3.600 més\nEl Departament de Salut ha començat aquest dimecres a vacunar amb Janssen els treballadors d’empreses fruiteres del Baix Segre.\nLa vacunació a aquest sector, que s’aplica independentment de l’edat que tinguin els treballadors, s’ha iniciat a Soses (Segrià) amb l’administració del vaccí monodosi de Janssen a unes 300 persones.\nEn els pròxims dies, n’arribaran 3.600 més, que es posaran durant el cap de setmana i la setmana vinent, segons ha explicat la consellera de Salut, Alba Vergés. Així mateix, ha indicat que també hi hauran punts en què es vacunarà als treballadors agraris com ara Alcarràs o Lleida.\nVergés també ha explicat que mantenen contactes amb el govern de l’Aragó, que començarà divendres a vacunar treballadors agraris en aquesta comunitat.\nSalut ha començat a vacunar aquest dimecres a uns 300 treballadors de sis empreses fruiteres de Soses.\nDivendres arribaran 3.600 dosis més, “que es posaran al llarg de tot el cap de setmana i de la setmana vinent per tot el Baix Segre en una aposta clara de controlar la epidèmia”, ha explicat Vergés.\nLa consellera ha assenyalat que, “tota la feina feta la temporada passada i de forma anticipada, s’està posant ara de manifest, amb molts esforços i molts recursos i sobretot amb la implicació de tots els municipis”. Així mateix, ha posat en valor la tasca que es porta a terme de de l’Atenció Primària per avançar en les vacunacions.\nLa vacunació als treballadors del sector agrari es porta a terme amb la vacuna monodosi Janssen, ja que d’aquesta manera es facilitarà la immunització d’aquest col·lectiu amb una única punxada. Segons Vergés, el fet que es vacuni els treballadors d’un sector com és primari, deixant al marge l’edat dels treballadors, no suposa un canvi en l’estratègia de vacunació.\n“Anem a tot un sector que desenvolupa una tasca intensiva en llocs de treball amb una idiosincràsia molt específica” i que inclou totes les persones que hi puguin treballar i que encara no estiguin vacunades”, ja que algunes ja ho estan per l’edat que tenen.\nEn una primera fase, es vacunarà les persones que treballen en les empreses que es van adherir al programa de cribratges organitzat pel Departament de Salut a Lleida i el Baix Segre, i de les quals ja es disposa de cens.\nAquestes persones seran citades durant les pròximes setmanes en espais municipals o en altres espais habilitats específicament als quals es desplaçarà un equip mòbil de vacunació, o bé als punts de vacunació poblacional.\nPel que fa a la resta de personal del sector, que treballa en empreses o explotacions agràries que no s’han sumat al programa de cribratges, Salut ha posat en marxa un formulari per recollir els registres nominals dels treballadors i poder planificar, així, la seva immunització. En aquest cas, hi ha la possibilitat que els serveis de prevenció de riscos laborals de les empreses que ho desitgin i que hagin rebut la formació oferta per Salut, administrin les vacunes sota la supervisió del Departament.\nPer tal de fer arribar la vacuna a temporers que no disposen de contracte laboral i aquelles que viuen en assentaments il·legals, es comptarà amb la col·laboració dels serveis socials del Consell Comarcal del Segrià i de Creu Roja, que contribuiran a la confecció d’un cens nominal i oferiran una targeta sanitària individual provisional a aquelles persones que no la tinguin, per tal que Salut pugui administrar-los el vaccí.\nAlba Vergés també ha explicat que Salut està en contacte i hi ha hagut treball conjunt amb el Departament de Sanitat del govern de l’Aragó per “coordinar el millor possible” la vacunació als treballadors d’empreses fruiteres en ambdós territoris.\n“Sabem que les persones es mouen d’una banda a l’altra en aquest cas per treballar”, ha dit la consellera. “El que ens interessa a tots es poder vacunar a quanta més gent millor i quan abans millor”, ha afegit. En el cas de l’Aragó, la vacunació en aquest sector començarà divendres.\nLa campanya de recollida de la fruita ocupa cada any més de 20.000 persones a Lleida entre maig i setembre, a les quals s’encara ara la vacunació. Tanmateix, cal tenir en compte que una part d’aquestes estan ja immunitzades dins l’estratègia poblacional de vacunació. A la vegada, Salut preveu finalitzar aquesta setmana la fase inicial de cribratges que s’efectuarà durant tota la campanya de la fruita en empreses agràries lleidatanes. Des del Departament no preveuen facilitar les dades fins que acabi aquesta primera ronda tot i que han apuntat que, fins ara, han estat “molt pocs” els positius detectats.\nPer la seva banda, les empreses agràries del Baix Segre i els treballadors d’aquestes valoren positivament que s’hagi començat a vacunar el sector.\n“Som sector primari i, fins ara, no se’ns havia tingut en compte com a tal i està bé que l’esforç que hem fet tingui ara aquest reconeixement”, ha indicat Joan Lozano, responsable de Fruits Sant Miquel-La Coma de Soses.\nSalut va dur a terme un cribratge la setmana passada en aquesta empresa i tots els 114 treballadors que hi van participar van donar negatiu, que són els mateixos que aquest dimecres han rebut la vacuna de Janssen.\nHiba, una treballadora de la mateixa empresa, ha explicat que l’any passat tenia més por pel tema del virus “però el fet que la gent es vacuni enguany fa que la situació estigui millor”.\n“Em sembla bé que ens vacunin perquè l’any passat ho vam passar molt malament a l’empresa perquè vam tenir molts afectats i la plantilla es va veure reduïda i, per seguretat i prevenció, es millor vacunar-se ja”, ha indicat Xavier Malgrat, també treballador de Fruits Sant Miquel. (acn)\nArticle anterior90.000 cites amb Pfizer s’aturaran si cal destinar-les a segones dosis d’AstraZeneca\nArticle següentRelata abusos sexuals del seu tiet durant 5 anys a Lleida: “Passava sempre que ens vèiem”


El racó de la Solsida: PLANTA CUARTA\nPublicat per Mireia a 5:10\nAnònim 22 d’abril de 2009, a les 6:19\nD'aquest nen protagonista vaig veure fa temps "El Bola", i em va agradar.\nLucy 22 d’abril de 2009, a les 6:31\nVaig veure aquesta pel·lícula al cinema, ja fa anys. Recorde que em vaig riure tot i que són nens malalts.\nTambé "Verano azul" era la meva sèrie preferida quan era petita, jeje.\nGalderich 22 d’abril de 2009, a les 7:35\nMe la vaig perdre malgrat les bones crítiques que va rebre i les ganes de veure-la. En fi, una menys...\nCarme Rosanas 22 d’abril de 2009, a les 7:35\nM'agradaria veure-la! A vegade s et queden pelis pendent s i després no hi penses més. va bé que mne la recordis.\nMireia 22 d’abril de 2009, a les 7:47\nSí, Jaume, aquest nen (ja no tan nen), Juanjo Ballesta ho fa força bé. El Bola em va commoure.\nHola, Lucy, a això em referia, aquest és el mèrit, tracta un tema molt seriós però et fa riure, ho combina amb molt de talent.\nGalderich i Carme, sempre hi sou a temps.\nGràcies a tots per la visita. I bona diada de Sant Jordi demà.\nòscar 22 d’abril de 2009, a les 9:17\nvaig veure-la al cinema en el seu moment i després a casa en devedé i, ambdós cops, va agradar-me força. tot el que sigui desdramatitzar o relativitzar mitjançant l'humor em sol agradar.\nMa-Poc 22 d’abril de 2009, a les 10:14\nGràcies per la recomanació. Jo no l'he vista, però a veure si trobo algun DVD...\nAnònim 22 d’abril de 2009, a les 10:18\nUf... no puc parlar, però passar per això no és fàcil i tot i ser una pel·lícula, hi ha moments massa reals, una abraçada!\nRosa 22 d’abril de 2009, a les 11:11\nReconec que soc molt sensible amb aquests temes i no m'he vist en cor de veure la pel•lícula ni llegir el llibre per molt ben feta que estigui.\nkweilan 22 d’abril de 2009, a les 12:19\nA mi em va agradar molt i el paper del Ballesta és boníssim.\nTonina 23 d’abril de 2009, a les 1:54\nJo també sóc de la generació Verano Azul, de les tardes de dissabte ( o era diumenge?). La peli no l'he vista, no sé si m'hi veig amb cor. He passat per una malaltia així fa poc en una amiga i no crec que l'aguantas. Però més endavant la tendré en compte.\nUna abraçada i bon Sant Jordi!!.\nAnònim 23 d’abril de 2009, a les 4:00\nHola Mireia, ja t'he visitat i trobo molt interessant els temes que toques, segur que m'hi veus mes sovint per aqui.\nAquesta es una peli molt i molt interessant que a mes es l'autobiografia, en experiencies i situacions mes que no en la història, del seu guionista Albert Espinosa, que val a dir que es un paio sensacional. Realment molt recomanable.\nAnònim 23 d’abril de 2009, a les 7:52\nA mi em va agradar molt aquesta peli, però el tema és molt dur, tot i que el director va saber tractar-lo molt be.\nMireia 24 d’abril de 2009, a les 2:00\nCelebro que t'agradés, Óscar.\nQuan puguis ja la veuràs, ma-poc.\nEl mèrit és aquest, Cesc, que tracta un tema delicat amb una naturalitat admirable.\nBallesta ho fa molt bé, tens raó Kweilan.\nMés endavant, si t'animes, ja la veuràs, Tonina.\nAnna, espero que passis més cops per aquí.\nGlòria, gràcies per la visita.\nMcAbeu 24 d’abril de 2009, a les 3:46\nEt torno la visita al meu blog, aniré tornant per aquí. Per començar ja surts a la Meva Blogosfera.\nAlexandre Moreno 24 d’abril de 2009, a les 5:59\nDoncs si, és una gran pel·lícula, jo la vaig veure i em va agradar molt. Però permet-me que resalti el guionista de la pel·lícula, més que el director, que és l'autor del llibre "el mundo en amarillo", doncs crec que és un gran guionista.\nUna abraçada molt gran, ens seguim a partir d'ara.\nannna 24 d’abril de 2009, a les 7:04\nHola,gran pelicula, gran tema i gran forma de tractar-la per part del director i del espinoza.\nÉs un tema delicat i en la pelicula ens els tracten amb naturalitat, dues línies molt difícils de no creuar.\nBona tot i el tema tractat.\nJa era hora Miereia, tens moltes coses a dir!!!\nElfreelang 24 d’abril de 2009, a les 14:46\nMireia perdona si faig un comentari que no correspon al teu post...veig que m'has posat "al teus blocs que no us podeu perdre" però has posat el que faig amb els alumnes, el meu és l'altre: Si dubto és que sóc...ara que si és el que volies enllaçar-te...tampoc no hi tens res a dir. Però crec que ha estat un lapsus blogger\nMireia 25 d’abril de 2009, a les 1:01\nAnzili, celebro que t'agradés.\nhola, Anna, tenia menys tempss, per això no actualitzava el blog, la veritat és que mentre vegi que interessa el que dic intentaré continuar amb el blog, gràcies.\nHola , Elvira, demà arreglo el que dius, efectivament ha estat un lapsus.\nAlbert 25 d’abril de 2009, a les 7:25\nEstà bé la peli, tractar d'aquesto temes amb delicadessa no es gens fàcil, i penso que ho aconseguix......\ngerman 25 d’abril de 2009, a les 14:56\nhola Mireia!! no he vist la pel·lícula, però m'has fet ganes de fer-ho prompte. Pense que qualsevol relat [audiovisual o no] que combine, com dius, la part més amarga de la vida amb uns tocs d'humor demostra el que precisament som les persones: ni completament desgràcia ni completament alegria, ni por ni valentia, ni completament bons ni completament dolents. Ciao!\npd. gràcies pel detall d'enllaçar el meu blog!! ;)\nAnònim 25 d’abril de 2009, a les 15:59\nQuan veig pel·lis que tracten temes dramàtics, cada cop em faig més enrera a l'hora de veure-les. Però si aquesta malgrat tot és en clau de riure, doncs la tendré present per veure-la. Va tenir força èxit fa uns anys quan la varen estrenar i va rebre bones crítiques. A veure si tenc l'oportunitat de veure-la :)\nEva 26 d’abril de 2009, a les 4:07\nJo també la vaig veure i la veritat és que impacta, al menys a mi...\nJordicine 26 d’abril de 2009, a les 9:18\nLa veritat és que està molt bé. Es una pel·lícula sense massa pretensions i molt ben interpretada. Un petó.\nBargalloneta 28 d’abril de 2009, a les 0:06\nsi no recordo malament està basada en una obra teatral d'Albert Espinosa.\nLa pel.lícula em va agradar molt en el seu moment,és tendra però gens sensiblera cosa que agraeixes amb una temàtica d'aquestes caracterítiques\nMireia 28 d’abril de 2009, a les 8:57\nAquest és el mèrit que li veig jo a la pel.li, Albert.\nGràcies per la visita German\nSí, Caterina, aquesta combina dram i humor, amb una intel.ligència que fa que te l'aconselli.\nEva i Jordicine, veritat que sí que val la pena?\nCrec recordar que sí, bargalloneta, però no n'estic segura.\nEls del PiT 2 de maig de 2009, a les 13:52\nLa vam veure fa molt de temps i ens va agradar molt també. Totalment d'acord, és recomanable.\nJosep 15 de maig de 2009, a les 1:14\nEt recomane molt aquesta pel·lícula: Knockin' on Heaven's Doorhttp://www.imdb.com/title/tt0119472/\nMireia 16 de maig de 2009, a les 11:10\ngràcies per la visita Sergi i Josep\n_MeiA_ 15 de juny de 2009, a les 3:23\nA mi també em va agradar molt aquesta pel·lícula, quin fart de plorar que em faig fer!\nJo també sóc una persona que li encanta llegir i mirar pelis, tornaré a passar per aqui per veure les teves recomanacions.\nMireia 20 de juny de 2009, a les 10:25\nGràcies per la visita, Meia


De Montserrat a Súmer. L’aportació de Miquel Civil al desenvolupament dels estudis cuneïformes | Centre de Recursos per a l'Aprenentatge i la Investigació - CRAI UB\nInici >> Node >> De Montserrat a Súmer. L’aportació de Miquel Civil al desenvolupament dels estudis cuneïformes\nCivil va fer les primeres passes en l’assiriologia de forma autodidacta amb les tauletes cuneïformes que hi ha allotjades al Museu Bíblic de l’abadia de Montserrat. Més endavant, inicià la seva formació reglada en assiriologia a París i posteriorment es traslladà a Filadèlfia. S’establí definitivament a Chicago, on va desenvolupar tota la seva prolífica carrera com a professor de sumerologia a l’Oriental Institute. Mestre absolut i sense rival en lexicografia mesopotàmica, ordenador de la literatura sumèria, el més gran expert en tecnologia i agricultura mesopotàmica, fonamentador de la gramàtica sumèria... Els adjectius per a descriure la seva obra i el seu pensament s’esgoten en boca dels més grans cuneïformistes contemporanis.\nDes del moment de la seva creació l’any 1991, Civil va tenir una estreta relació amb l’Institut del Pròxim Orient Antic (IPOA) de la Universitat de Barcelona. Va col·laborar de manera entusiasta en el desenvolupament dels estudis orientals a la nostra universitat i molt especialment dels estudis cuneïformes. Va ser professor convidat a la UB i posteriorment a la Universitat Pompeu Fabra. L’any 2000 va rebre el títol de Doctor Honoris Causa a la Universitat de Barcelona.\nTot el material bibliogràfic que s’exposa en aquesta mostra prové de l’Institut del Pròxim Orient Antic (IPOA), el qual conserva i manté al dia la millor biblioteca d’assiriologia de Catalunya, essent un dels punts de referència dels estudis cuneïformes peninsulars. Tot el Fons documental de l'IPOA és consultable a travès del catàleg del CRAI-Universitat de Barcelona.\nAutor dels textos:\nLluis Gonzaga Feliu Mateu


Qui som. Saltamarti Llibres\nSALTAMARTÍ LLIBRES va obrir portes el dia 2 d’abril de 2004. Ens diem Saltamartí, inspirats en un poema de Joan Brossa titulat "Saltamartí".\nAquest poema defineix què volem ser i què volem oferir.\nLa nostra llibreria vol oferir un espai agradable on poder cercar el llibre que desitges o necessites; i si no el tenim, farem tots els esforços al nostre abast per trobar-lo.\nA Saltamartí llibres també volem oferir un espai on lectors i escriptors es puguin trobar, d’aquí la nostra continuada activitat fent presentacions de llibres o obrint espais de tertúlia.\nSaltamartí llibres es va fundar a Badalona l’any 2004 amb l'objectiu de dur a terme un projecte que donés servei llibreter a la ciutat de Badalona, apostant pel gust a la literatura i la màxima atenció i dedicació a les lectores i els lectors.\nAquest ànim fundador l’hem mantingut i mimat fins avui, afermant la nostra tasca de mediació cultural en el sentit d’acostar tots els agents del llibre al conjunt dels lectors i les lectores . En aquests 14 anys de treball hem realitzat mes de mig miler d’activitats al voltant del món del llibre.\nLa nostra vocació de servei ha estat i està en l’oferta variada i diversa del nostre fons de llibres i la nostra selecció de les novetats; però també coneixem les nostres limitacions (no ho podem tenir tot), i per això hem desenvolupat un potent servei comandes de les que fem un seguiment acurat per satisfer les demandes de les nostres clientes i els nostres clients.\nLa nostra vocació i acció cultural, s’inscriu a la ciutat de Badalona, i en un país Catalunya. L’atenció i dedicació de manera especial als autors i les autores de la ciutat i els escriptors i escriptores en llengua catalana son una prioritat que mantenim amb molta cura i dinamisme.\nSaltamartí no estem sols a la ciutat. Badalona te moltes expressions culturals i socials amb les que ens involucrem i relacionem. No entenem la cultura sense l’intercanvi, el contrast, el debat i la cooperació. Saltamartí estem atents i oberts a tota mena de propostes en l’àmbit cultural que ens permeti eixamplar i enriquir l’activitat cultural de Badalona.\nSaltamartí llibres utilitzem tots el sistemes al nostre abast per comunicar-nos i fer conèixer les nostres propostes. Estem presents a les xarxes socials, i utilitzem la nostra web per comunicar-nos i també per posar a disposició de tothom que ho vulgui la compra de llibres tan en paper com en format electrònic.\nI tot això amb un objectiu fonamental, apropar el mon del llibre als lectors i les lectores,\nSaltamartí llibres i tot els seu equip humà tenim un clar objectiu: satisfer els desitjos i necessitats dels nostres clients i clientes en relació al divers i plural món de la literatura, els libres i el coneixement.


La setmana dels projectes : de setembre 2016\nLa setmana dels projectes\nUna experiència d'innovació educativa amb el CEFIRE de València i Conecta13\nResum d'allò que férem junts al curs passat\nPublicat per Manuel a 4:52 Cap comentari:\nFase 2 de la setmana ABP\nAvui hem iniciat la segona fase de la setmana dels projectes del CEFIRE de València.\nEn l'IES Jordi de Sant Jordi ens hem reunit més d'un centenar de persones pertanyents a uns quaranta centres per a donar inici a la segona fase d'aquesta apassionant aventura.\nCom en el curs anterior serà Conecta13 qui ens guiarà per l'itinerari formatiu i per a açò hem comptat amb la presència de Miguel Ángel Ariza qui, una vegada més, ens ha transmès el seu entusiasme i ens ha animat a arrancar amb il·lusió aquesta segona fase.\nEl repte és gran, però compartint temps i espais d'aprenentatge, al final del recorregut ens retrobarem totes i tots nosaltres amb la satisfacció del treball ben fet i un gran somriure, mostra de la nostra satisfacció per ser protagonistes i inductors del canvi produït als nostres centres.\nBona travessia i ens trobem en el camí.\nPublicat per Manuel a 12:03 Cap comentari:\nArranca una nova edició de la Setmana dels Projectes\nA partir de hui arranca una nova edició de la Setmana dels Projectes al CEFIRE de València. Enguany, amb dos nivells: els centres que hi van participar el curs passat poden aprofundir i consolidar el que van aprendre i experimentar en la "Fase 2" de la Setmana dels Projectes i es manté la "Fase 1" per a centres nous.\nPer a explicar el procés d'ambdues fases, hem comptat amb l'assessorament de Miguel Ariza, de Conecta13, que dirigirà també enguany la formació del professorat que participa en l'experiència.\nEn els propers dies, cada centre haurà de decidir si s'apunta a esta aventura.\nPublicat per vicent a 3:29 Cap comentari:\nVídeos-resum dels projectes de cada centre\n- Els centres participants\n- Saber-ne més\nLa semana de los proyectos de Andalucía\nArranca una nova edició de la Setmana dels Project...


Estudi dels trinquets de pilota valenciana segons criteris epidemiològics, d’opinió i biomecànics - Apunts Educación Física y Deportes\nEstudi dels trinquets de pilota valenciana segons criteris epidemiològics, d’opinió i biomecànics\nAna María Montaner Sesmero\nLa pilota valenciana és un esport tradicional molt arrelat a la Comunitat Valenciana. Les modalitats escala i corda i raspall es practiquen en trinquets amb problemàtiques concretes —abandonament, absència d’estudis de millora i carència de normativa que estableixi les característiques biomecàniques dels trinquets— com a resultat de la interacció entre el jugador i la pilota i el paviment. No s’han trobat investigacions epidemiològiques, ni estudis que relacionin l’esmorteïment i la fricció amb l’epidemiologia i/o amb la millora del rendiment esportiu en aquest esport.\nL’objectiu d’aquesta tesi doctoral és analitzar i avaluar els trinquets de pilota valenciana a través d’estudis sobre la percepció de molèsties corporals, d’opinió i mecànics.\nEls estudis fets van ser:\n• Estudi sobre la percepció de molèsties corporals utilitzant enquestes.\n• Estudi d’opinió-identificació d’especificacions que ha de complir un trinquet de qualitat, utilitzant la tècnica grup de discussió.\n• Selecció de la mostra: 10 trinquets separats en dos grups segons el seu estat de conservació.\n• Estudi horitzontal d’opinió de trinquets mitjançant enquestes a jugadors de pilota.\n• Estudis mecànics amb adaptació de l’instrumental i procediments d’assaig presents en la normativa d’altres esports.\nEls resultats mostren un altíssim índex de molèsties corporals entre els pilotaris (97,8 %), i destaca que més del 80 % ha de deixar de jugar per facilitar la recuperació. Entre les molèsties del membre inferior destaquen les de turmell pel seu alt índex d’aparició (39,6 %) i les de genoll per la seva gravetat (16,5 %).\nEls estudis d’opinió fets a jugadors revelen diferències estadísticament significatives entre els dos grups de trinquets. Així, els catalogats “en bon estat” tenen una millor valoració general del paviment i de la instal•lació. Igualment, van opinar que la pilota roda i bota més als paviments del grup “en bon estat” (p < 0,05).\nS’han trobat diferències mecàniques significatives entre grups en les variables següents: fricció rotacional i longitudinal, bot vertical i velocitat de sortida després del bot angulós en parets i paviment (p < 0,05). Així mateix, s’ha establert una sèrie de rangs per definir els trinquets de bona qualitat.\nMoltes de les molèsties que pateixen els pilotaris, sobretot en el membre inferior i al raquis, poden ser degudes al mal estat de conservació que presenten els paviments de molts dels trinquets estudiats. Aquests, no tenen normes que serveixin per determinar quins valors mecànics garanteixen un rendiment òptim i una pràctica segura de l’esport. Tenint en compte els resultats obtinguts en aquesta tesi es planteja una futura norma per als trinquets que comporti més qualitat i gaudi de la pràctica de pilota.\nParaules clau: biomecánica, epidemiología, normativa, pilota valenciana, trinquets.\nData de lectura: 30 de novembre de 2010


Enric I. Canela » Blog Archive » La ferotge indiferència cap a la ciència\nLa ferotge indiferència cap a la ciència\nJoan Massagué: “El Govern espanyol té una ferotge indiferència cap a la ciència, és una indiferència proactiva i agressiva”.\nSón les paraules pronunciades per Joan Massagué, director adjunt de l’Institut de Recerca Biomèdica de Barcelona (IRB) i director del programa de Biologia del Càncer del Memorial Sloan-Kettering Cancer Center Nova York, en una conferència al fòrum Barcelona Tribuna.\nDiu que un país que es preocupa pel seu futur ha de protegir la ciència i la recerca, això no obstant, aquesta sensibilitat no existeix en el nou govern espanyol, pel que és important sortir fora i aparèixer en els mitjans de comunicació per dir que si ‘Spain is different’, Catalunya encara ho és més, perquè Catalunya, malgrat les dificultats, segueix fitxant talent.\nNo obstant això, l’expert mundial en càncer ha lamentat que la retallada del 25 per cent del Govern en investigació afecta Catalunya i dificultarà poder retenir els millors, perquè el talent va on hi ha oportunitats.\nSegons ell, tal com ho està fent el Govern, l’únic que s’aconsegueix és escanyar promeses i foragitar talent. Ha rebutjat les actuals polítiques espanyoles de tenir un centre de recerca en cada parada de metro i ha apostat per invertir més en els instituts que han brillat, mantenir els fons als que puguin triomfar en els pròxims 5 anys i no donar continuïtat als que no donen ni s’espera que donin resultat. Diu: “Els centres de recerca cal tractar-los com una empresa normal, en la qual s’inverteix i es demanen comptes, i es continua invertint només en el que funciona”.\nMassagué ha apostat per aplicar fusions de centres per acabar amb la gran quantitat de sigles que existeixen actualment a Espanya i que, segons ell, l’únic que aconsegueixen és diluir la marca del país com a referent internacional. Davant l’actual context de falta de fons públics, Massagué ha demanat més esforços als mecenes: “Si el 5 % dels que tenen fons els invertissin en ciència, només per la satisfacció de tenir el nom agregat a l’avanç del país, la evolució seria enorme”.\nHa advocat igualment per posar més èmfasi en la ciència durant l’educació primària, per tal de posar en valor el prestigi social dels científics, sobretot abans dels 10 anys, edat en què els individus comencen a definir el seu talent .


108livescore _วิเคราะห์บอล8888 _ตารางคะแนนบอล\nCinquanta anys d'experi鑞cies UAB\nEs presenten els llibres guanyadors dels Premis Literaris 2018\nEls tres llibres guanyadors dels Premis Literaris 2018 -que organitza la UAB i l’Ajuntament de Cerdanyola del Vallès-, es presentaran el dimecres, 21 de novembre, a les 19 h, al Museu d’Art de Cerdanyola (MAC) – Can Domènech-. L'acte es fa en el marc dels 50 Anys de la UAB.\nLa setena edició de la Cursa solidària de la UAB en suport de La Marató de TV3 -que destinarà la recaudació al càncer- torna enguany a fer-se en diumenge. Tindrà lloc el 16 de desembre i, coincidint amb el 50è aniversari de la UAB, serà més festiva i solidària que mai. La cursa es presentarà en un acte el proper dilluns, 26 de novembre, al Sincrotró Alba, instal.lació científica per on, per primera vegada, passarà la caminada. Llegir m閟\nEl 21 de novembre tenen lloc, a la UAB Casa Convalescència, les IV Jornades d’OI2, organitzades per la UAB i RTVE, on diversos experts debatran sobre la intel·ligència artificial i el seu paper i aplicació al món de la comunicació i el periodisme. La trobada es pot seguir en directe. Llegir m閟\nEls propers dies 23 i 24 de novembre la Facultat de Dret de la UAB acull el segon Fòrum Cannàbic sobre la realitat i les necessitats dels clubs socials de cànnabis. La trobada està coorganitzada per la Fundació ICEERS i la Unitat de Polítiques de Drogues de la Facultat de Psicologia. Llegir m閟\nEl 22 de novembre, l'Associació d'Amics de la UAB celebrarà la seva festa anual, en què l'Associació i el Servei de Biblioteques lliuraran els seus premis. A més s'atorgarà un premi honorífic a la UAB amb motiu del seu cinquantè aniversari.\nAula Magna d'UAB Casa Convalesc鑞cia (Carrer de Sant Antoni Maria Claret, 171. Barcelona) Aula Magna d'UAB Casa Convalesc鑞cia (Carrer de Sant Antoni Maria Claret, 171. Barcelona)\nFesta anual de l'Associaci?d'Amics de la UAB\nศัพท์พนันบอลinformacio@ ศัพท์พนันบอล www.krishnachildrenshospital.com


SOCIETAT - 14/05/2019 12:06 / Redacció\nVÍDEO MOLT GREU: Fan servir un cadell de gos com a pilota de beisbol i l'acaben matant\nL'entitat animalista Prensa Animal ha denunciat unes imatges molt dures en què apareix un grup de persones, si çes que se'n pot dir així, torturant fins a la mort un cadell de gos, utilitzant-lo com una pilota de beisbol. Els maltractadors fan volar l'animal, de color negre i amb el bat el copegen fins que li provoquen la mort i el gos cau estès a terra.\nEl vídeo ha estat gravat a Rosario, a Argentina i aquests indesitjables ho van penjar a les xarxes socials. Tot i que les reaccions majoritàries han estat contràries, hi ha hagut usuaris que han aprovat aquesta actuació. Podeu veure el VIDEO AQUI.\nExpliquen els denunciants que la policia de la zona està investigant aquest grup de persones i un cop siguin identificades seran detinguts i passaran, posteriorment, a disposició judicial.\nParaules clau: MATEN


Meliá Hotels International i el Palau de Congressos de Palma - Meliá\nAl llarg de la seva història, Meliá Hotels International ha protagonitzat diferents processos de fusió i adquisició de cadenes hoteleres, els quals li han permès créixer a un ritme vertiginós. La seva evolució posa el focus estratègic en l'expansió internacional, la qual cosa situa la companyia hotelera espanyola la primera amb presència en mercats clau.\nFundada el 1956 a Palma, Meliá Hotels International és una de les cadenes hoteleres més grans del món, amb més de 370 hotels distribuïts per 43 països. A més, és referent de sostenibilitat i responsabilitat social en el sector turístic espanyol. El seu compromís li ha permès, a més, aliar-se amb diverses organitzacions i plataformes centrades en la integració i ocupabilitat dels joves, així com en la protecció i el desenvolupament de la infància.\nTasca de Meliá en el Palau de Congressos\nEn la recerca d'un objectiu clar, hem creat una infraestructura capaç de transformar la ciutat en una destinació de negocis, internacionalment competitiva. Així, l’Ajuntament de Palma i el Govern de les Illes Balears començaren el 2005 les obres del Palau de Congressos de Palma.\nA final de 2016, Meliá Hotels International és proclamada guanyadora del concurs per gestionar el complex durant els pròxims 15 anys.\nEl Palau de Congressos finalment va obrir les portes al maig 2017 i organitzà el primer esdeveniment amb un sopar de gala per a 800 persones a la Zona Expo.\nVols conèixer el Palau de Congressos de Palma?\nSi vols organitzar una visita, tant individual com amb grup, escriu-nos al correu visitapalau@melia.com\nVisites guiades gratuites fins a 25 persones, els dimarts, dijous i divendres pel matí.\nEl vostre espai de congressos a la Mediterrània